పనులు.. పరుగులెత్తాలి
రోడ్ల నిర్మాణం, పూడికతీత ముమ్మరం చేయాలి
రానున్నది వర్షాకాలం.. మేల్కోవాల్సిన తరుణం
గ్రేటర్‌లో అంతర్గత రహదారుల నిర్మాణ పనుల్లో వేగం పెరగాల్సిన అవసరం ఉంది. నాలాల్లో పూడికతీత పనులు ఆశించిన మేర పట్టాలెక్కలేదు. త్వరలో వర్షాకాలం ప్రారంభం కానున్న నేపథ్యంలో నగరవాసుల్లో ఒకింత ఆందోళన వ్యక్తమవుతోంది. పూడికతో నిండిన నాలాలు జనావాసాలను ముంచెత్తుతాయని, అక్కడక్కడ దెబ్బతిన్న అంతర్గత రోడ్లపై ప్రయాణం ఎలా అని నిట్టూరుస్తున్నారు.
నగరంలో 9,100 కి.మీ. మేర రోడ్లున్నాయి. ఇందులో 709 కి.మీ. ప్రధాన రహదారులు. వీటి నిర్వహణ బాధ్యతలను ఐదేళ్ల పాటు సీఆర్‌ఎంపీ(రహదారుల సమగ్రాభివృద్ధి కార్యక్రమం) కింద ప్రైవేటు ఏజెన్సీలకు జీహెచ్‌ఎంసీ అప్పగించింది. ప్రస్తుతం పునరుద్ధరణ పనులు ఆశించిన స్థాయిలో జరుగుతున్నాయి. అందుకయ్యే వ్యయాన్ని హెచ్‌ఆర్‌డీసీఎల్‌, జీహెచ్‌ఎంసీ ఉమ్మడిగా భరించాల్సి ఉంటుంది. బ్యాంకు రుణం నిధులు ఉండటంతో పైవంతెనలు, అండర్‌పాస్‌ల నిర్మాణం వేగంగా సాగుతోంది. ఎటొచ్చి బల్దియా ఖజానా నుంచి నిధులు వెచ్చించాల్సిన పనులకే కొంత ఆటంకం ఏర్పడినట్లు తెలుస్తోంది. ఫలితంగా కాలనీ రోడ్లు, అంతర్గత రహదారుల నిర్మాణ పనుల్లో కొంత జాప్యం నెలకొంటున్నట్లు స్పష్టమవుతోంది. కూలీలకు జీతాలు చెల్లించలేక, ముడి సరకు కొనుగోలు చేయలేక గుత్తేదారులు పనుల్లో వేగం తగ్గించారు. ఇదే విషయమై అధికారులు స్పందిస్తూ.. లాక్‌డౌన్‌ వల్ల పనులు ఆగిపోయాయంటున్నారు. సీఆర్‌ఎంపీ కింద చేపట్టిన రోడ్ల నిర్మాణ పనులు, పైవంతెనల నిర్మాణానికి ఎదురవ్వని లాక్‌డౌన్‌ ఇబ్బందులు, కాలనీ రోడ్లకే ఎందుకు తలెత్తుతున్నాయో వారికే తెలియాలి.
* నిధులు కేటాయించినా..: నగరవ్యాప్తంగా 1295 కి.మీ. మేర నాలాలున్నాయి. ప్రధాన నాలాలు 390 కి.మీ. ఉన్నాయి. మొత్తం నాలాల్లో 4.86 లక్షల క్యూబిక్‌ మీటర్ల వ్యర్థాలు పేరుకుపోయాయని, తొలగించేందుకు జీహెచ్‌ఎంసీ గతేడాది చివర్లో రూ.41 కోట్లకు పైగా నిధులను కేటాయించింది. పాతబస్తీ ప్రాంతంలో ఎక్కువగా నాలాలు ఉండడంతో అత్యధికంగా రూ.11 కోట్లు దక్కాయి. పనులు ఇప్పటి వరకు 30 శాతం దాటలేదు. పరిస్థితి ఇలాగే ఉంటే వర్షాకాలంలో సమస్యలు ఉత్పన్నమయ్యే అవకాశం ఉంది. దీనిపై జీహెచ్‌ఎంసీ ఉన్నతాధికారి స్పందిస్తూ త్వరలో బిల్లులు చెల్లిస్తామని, గుత్తేదారులు పనుల్లో వేగం పెంచాలన్నారు
బకాయిలు ఇవ్వాలని లేఖ
ఆస్తిపన్ను వసూళ్లు మందగించడం తదితర కారణాలతో బల్దియా నాలుగు నెలలుగా అభివృద్ధి పనుల బిల్లులు చెల్లింపు ఆపేసింది. బకాయిలను వెంటనే మంజూరు చేయాలని గుత్తేదారులు ఇటీవల అధికారులకు లేఖ ఇచ్చారు.
panulu.. parugulettaali
rodla nirmaanam, puudikatiita mummaram cheyali
raanunnadi varshaakaalam.. melkovalsina tarunam
graterlo antargata rahadaarula nirmaana panullo vegam peragaalsina avasaram undi. naalaallo puudikatiita panulu aasinchina mera pattalekkaledu. twaralo varshaakaalam praarambham kaanunna nepathyamlo nagaravasullo okinta aandolana vyaktamavutondi. puudikathoo nindina naalaalu janaavaasaalanu munchettutaayani, akkadakkada debbatinna antargata rodlapai prayaanam ela ani nittoorustunnaaru.
nagaramlo 9,100 ki.mee. mera rodlunnayi. indulo 709 ki.mee. pradhaana rahadaarulu. veeti nirvahana baadhyatalanu aidella paatu crmp(rahadaarula samagraabhivruddhi kaaryakramam) kinda praivetu agenseelaku j appaginchindi. prastutam punaruddharana panulu aasinchina sthaayilo jarugutunnaayi. andukayye vyayaanni hacheredyselee, j ummadigaa bharinchalsi untundi. byaanku runam nidhulu undatamtho paivantenalu, andarpassela nirmaanam vegamgaa saagutondi. etochi baldia khajana nunchi nidhulu vecchinchaalsina panulake kontha aatankam erpadinatlu telustondi. phalitamgaa kaalanee rodlu, antargata rahadaarula nirmaana panullo kontha jaapyam nelakontunnatlu spashtamavutondi. kooleelaku jeetaalu chellinchaleka, mudi saraku konugolu cheyaleka guttedaarulu panullo vegam tagginchaaru. ide vishayamai adhikaarulu spandistuu.. lachedounne valla panulu aagipoyaayantunnaaru. crmp kinda chepattina rodla nirmaana panulu, paivantenala nirmaanaaniki eduravvani lachedounne ibbandulu, kaalanee rodlake enduku talettutunnayo vaarike teliyaali.
* nidhulu ketayinchina..: nagaravyaaptamgaa 1295 ki.mee. mera nalalunnayi. pradhaana naalaalu 390 ki.mee. unnaayi. mottam naalaallo 4.86 lakshala cubicke meaterla vyardhaalu perukupoyayani, tolaginchenduku j gatedadi chivarlo roo.41 kotlaku paiga nidhulanu ketayinchindi. paatabastii praantamlo ekkuvagaa naalaalu undadamtho atyadhikamgaa roo.11 kotlu dakkayi. panulu ippati varaku 30 saatam daataledu. paristhiti ilaage unte varshaakaalamlo samasyalu utpannamayye avakaasam undi. deenipai j unnataadhikaari spandistuu twaralo billulu chellistaamani, guttedaarulu panullo vegam penchaalannaaru
bakaayilu ivvaalani lekha
aastipannu vasoollu mandaginchadam taditara kaaranaalatoe baldia naalugu nelalugaa abhivruddhi panula billulu chellimpu aapesindi. bakaayilanu ventane manjuru cheyalani guttedaarulu iteevala adhikaarulaku lekha icharu.